Oppdrag Nemo

Oppdrag Nemo er en amerikansk animert eventyr-komedie for barn fra 2003 produsert av Pixar Animation Studios i samarbeid med Walt Disney Pictures. Filmen handler om klovnefisken Nemo som blir fanget av en hobbydykker. Hans overbeskyttende far, Marlin, og palettkirurgfisken «Dory» legger i vei for å finne ham.

Historien

Filmen har en enkel historie, hvor den lille klovnefisken «Nemo» har verdens mest overbeskyttende alenepappa, «Marlin». «Nemo» blir fanget av en tannlege og hobbydykker i Sydney og «Marlin» må trosse alle sine nevroser for å redde sønnen sin. Med seg på turen har han med seg palettkirurgifisken «Dory», som har ekstremt dårlig korttidshukommelse, men som også er utrolig hjertelig.

Marinbiologer har berømmet filmen for sin virkelighetstro fremstilling av fisk spesielt og det marine miljøet generelt.

 Rolleliste 
 Rolle  Engelske stemmer  Norske stemmer Marlin  Albert Brooks  Trond-Viggo Torgersen Dory  Ellen DeGeneres  Siw Anita Andersen Nemo  Alexander Gould  Stinius Maurstad Gill  Willem Dafoe  Ingar Helge Gimle Blobb  Brad Garrett  Kalle Øby Speidi  Allison Janney  Birgitte Victoria Svendsen Gurgle  Austin Pendleton  Aksel Hennie Boble  Stephen Root  Christoffer Staib Siv/Gro  Vicki Lewis  Katrine Blomstrand Jacques  Joe Ranft  Gard B. Eidsvold Nigel  Geoffrey Rush  Jon Eikemo Crush  Andrew Stanton  Tommy Steine Morill  Elizabeth Perkins  Anne Ryg Knert  Nicholas Bird  Thomas Eliassen Lektor Brei  Bob Peterson  Paul-Ottar Haga Brusk  Barry Humphries  Jan Grønli Anker  Eric Bana  Anders Mordal Tjoms  Bruce Spence  Trond Fausa Aurvåg Tannlege  Bill Hunter  Trond Brænne Darla  LuLu Ebeling  Emilie Grønsund Agn  Jordy Ranft  Ferdinand Falsen-Hiis Pilk  Erica Beck  Klara Døving Gjellbjørn  Erik Per Sullivan  Sebastian Engeland Månefiskstim  John Ratzenberger  Håvard BakkeNicolay Lange-NielsenPer SkjølsvikÅsmund-Brede Eike

Bakgrunnsinformasjon

Filmen satte rekord for mest innbringende premierehelg (30. mai 2003)for animerte filmer i USA.
Tannlegekontoret
På gulvet ligger det en «Buzz Lightyear»-actionfigur
«Boo»s «fiskemobil» fra Monsterfabrikken henger på kontoret.
«Pizza Planet»-lastebilen fra Toy Story og en bil fra en senere Pixar-film, Cars (2006) ses kjørende forbi kontoret.
Når akvariet blir skittent, viser de et bilde av et sunket skip. I baugen på det sunkne skipet ser vi havfruen fra Pixars kortfilm Knick Knack (1989), som også vises før filmen begynner.
Venterommet til tannlegen
Gutten på venterommet leser et tegneserieblad med tittelen «Hr. Utrolig» med referanse til Pixar-filmen De utrolige som kom etter Oppdrag Nemo, i 2004.
Rommet er modellert etter venterommet til en virkelig tannlege i Emeryville, California, hvor Pixar Animation Studio har sitt hovedkvarter.
Ifølge DVD-utgaven av filmen, er navnene på de ni båtene i Sydney havn følgende: Sea Monkey, Major Plot Point, Bow Movement, iBoat, Knottie Buoy, For the Birds, Pier Pressure, Skiff-A-Dee-Doo-Dah, og The Sully Mermaid
«Dory» presterer å kalle «Nemo» for «Fabio», «Elmo», «Bingo», «Chico», og «Harpo».
Referanser til andre filmer
Filmen har referanser og musikktema fra bl.a. filmene Psycho, Fuglene og Terminator.
Under rulleteksten kan vi se «Mike Wazowski» (fra Monsterfabrikken (2001)) dykke.
Scenen hvor måkene angriper etteraper flere av bildene i Alfred Hitchcocks Fuglene (1963). Musikken som akkompagnerer Darlas inntreden er en omskriving av Bernard Herrmann komposisjon for Hitchcocks Psycho (1960).
Et av «Gill»s arr i ansiktet er på samme sted som «Tony Montana»s fra Scarface (1983).
På samme måte som Dreamworks gjør litt narr av Disneys figurer i Shrek, gjør Disney-Pixar det samme ved å la «Dory» i et av hennes ikke så klare øyeblikk rope «Velg meg, velg meg!» slik som eselet gjør i Shrek når han skal dra fra sumpen for å redde prinsessen. Også ved at «Dory»/eselet synger og «Marlin»/«Shrek» forbyr dem å synge.
Haien «Bruce» roper «Here's Brucey!» gjennom et hull han har hakket i båten. Denne scenen er modellert etter Jack Nicholsons berømte sitat «Here's Johnny!» etter han har hakket et hull gjennom en dør i Ondskapens hotell (1980).
Andrew Stanton er fan av Monty Python's Flying Circus (1969) og la inn et par referanser. Haien er gitt navnet «Bruce» (fra en sketsj om filosofifakultetet ved «Woolloomooloo universitet» hvor alle heter Bruce (det er også kallenavnet for den animerte haien som ble brukt i Haisommer (1975)). 
Måkene («Min, min») ble modellert etter pingvinen i «Wallace & Gromit»-filmen Robotbuksene (1993).
Når Marlin snakker til elevene på fiskeskolen, former de et skip og vi hører sangen «A Whale of a Tale» fra Disneys film En verdensomseiling under havet (orig. 20 000 Leagues Under the Sea) fra 1954. Denne filmen hadde en hovedkarakter som het «Kaptein Nemo».
Filmen er dedisert til minne om Glenn McQueen (1960 – 2002), en Pixar-animator.
«Darla» er oppkalt etter Pixar-produsent Darla K. Anderson.
En av båtene heter «Jerome's Raft», etter Jerome Ranft, også en Pixar-ansatt.
I rulleteksten kan vi lese «Adam Summers – Fabulous Fish Guy» og dette var en post doc. som jobbet med fiskemekanikk ved Universitetet i California. Han ble spurt av huseieren sin, som jobbet i Pixar, om å holde noen forelesninger om fiskers naturlige bevegelser i Pixar. Dette ble et tre år langt samarbeid, og dette har gjort at filmen har blitt så virkelighetstro som den har blitt.

Priser

Filmen vant 32 priser og ble i tillegg nominert til 29 til.

Vunnede
2004 Oscar; Beste animasjonsfilm

Nominasjoner
2004 Oscar; Beste musikk, Beste lyd og Beste manus
2004 Amanda; Årets utenlandske kinofilm

 Referanser 

Eksterne lenker



Kategori:Filmer lagt til maritimt miljø
Kategori:Animerte eventyrfilmer fra USA
Kategori:Animerte filmkomedier fra USA
Kategori:Animerte barnefilmer fra USA
Kategori:Filmer fra 2003
Kategori:Oscar-vinnere (animasjonsfilm)
Kategori:Engelskspråklige filmer
Kategori:Vinnere av Annie Award for beste animasjonsfilm
Kategori:Pixar-filmer
Kategori:Filmer lagt til Sydney